钦定古今图书集成/明伦汇编/氏族典/第441卷 > 《廖用贤尚友录》 > 蒋乂
## 钦定古今图书集成/明伦汇编/氏族典/第441卷 > 《廖用贤尚友录》 > 蒋乂

按《唐书蒋乂传》：“乂字德源，常州义兴人，徙家河南。祖
瓌，开元中弘文馆学士。父将明，集贤殿学士。乂性锐
敏，署集贤小职，迁王屋尉，充太常礼院修撰。贞元九
年，擢右拾遗、史馆修撰。十八年，迁起居舍人，转司勋
员外，改秘书少监，修《德宗实录》，以劳迁右谏议大夫。
裴垍罢宰相，而李吉甫恶垍，以尝监修，故授乂太常”
少卿。久之，迁秘书监，累封义兴县公。卒，谥曰懿。乂在
朝廷久，居史职二十年，每有大政事议论，宰相未能
决，必咨访之。乂据经义或旧章以参时事，其对允切
该详。五子，系、伸、偕知名，仙、佶皆位刺史。